
Taikoma kartu su paslaugų pirkimo–pardavimo sutarties bendrosiomis sąlygomis

PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	Sutarties pavadinimas
	Formuojamojo vertinimo medžiagos viešinimo paslauga

	Sutarties data
	
	Sutarties numeris
	

	Pirkimo būdas
	Atviras konkursas

	Pirkimo numeris:
	 
	BVPŽ kodas (-ai):
	79341400-0;
92111200-4;
79341000-6;
92400000-5



	1. SUTARTIES ŠALYS

	



1.1. Pirkėjas
	1.1.1. Pavadinimas
	Nacionalinė švietimo agentūra

	
	1.1.2. Juridinio asmens kodas
	305238040

	
	1.1.3. Adresas
	K. Kalinausko g. 7, LT-03107 Vilnius

	
	1.1.4. PVM mokėtojo kodas
	-

	
	1.1.5. Atsiskaitomoji sąskaita
	LT694040063610001631

	
	1.1.6. Bankas, banko kodas
	Lietuvos Respublikos finansų ministerija

	
	1.1.7. Telefonas
	+370 658 18504

	
	1.1.8. El. paštas
	info@nsa.smsm.lt

	
	1.1.9. Šalies atstovas
	

	
	1.1.10. Atstovavimo pagrindas
	Nacionalinės švietimo agentūros nuostatai, patvirtinti Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-573 „Dėl Nacionalinės švietimo agentūros nuostatų patvirtinimo

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)
	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	Projekto veiklos vadovė Jolita Abraškevičienė, jolita.abraskeviciene@nsa.smm.lt
+370 61693843


	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui informacinio turinio mokytis padedančio pasiekimų ir pažangos vertinimo tema sukūrimo ir platinimo paslaugas, apimančias socialinių tinklų turinio kūrimą, vaizdo klipo sukūrimą, socialinių tinklų reklamos sklaidą (boost), nuomonės formuotojų paslaugas, komunikaciją elektroniniuose dienynuose ir veiklos pristatymo renginio organizavimą (toliau – Paslaugos). 
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	Formuojamojo vertinimo medžiagos viešinimo paslauga

	3.3. Informacija apie Europos Sąjungos lėšomis finansuojamą projektą arba kitą projektą
	Projektas „Mokytis padedančio pasiekimų ir pažangos vertinimo stiprinimas“ Nr. 10-062-P-0001 vykdomas pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę 12-003-03-01-03 „Užtikrinti visiems prieinamą šiuolaikinį ugdymo turinį“, finansuojamas Europos socialinio fondo ir Europos Sąjungos bendrojo finansavimo lėšomis.

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą
	Paslaugų teikėjas privalo suteikti Paslaugas Techninėje specifikacijoje nurodytais etapais ir jų terminais. Bendras Paslaugų teikimo terminas - ne vėliau kaip per 13 mėn. nuo Sutarties įsigaliojimo. Sutartis įsigalioja nuo pasirašymo.


	4.2. Paslaugų / jų dalies / etapo / periodo suteikimo termino pratęsimas
	Perkančioji organizacija turi teisę tikslinti atskirų viešinimo veiklų vykdymo datas, apie pakeitimus informuodama Teikėją ne vėliau kaip prieš 2 (dvi) darbo dienas. Taip pat vaizdo klipo rengimo ir filmavimo grafikas gali būti tikslinamas dėl objektyvių aplinkybių, susijusių su filmavimo dalyvių užimtumu, lokacijų prieinamumu ar kitomis nuo Šalių nepriklausančiomis priežastimis. Toks grafiko tikslinimas nelaikomas Paslaugų teikimo termino pratęsimu ir nekeičia bendro Sutarties vykdymo bei Paslaugų suteikimo termino.

	4.3. Užsakymų teikimo tvarka
	4.3.1. Tiekėjas per 5 (penkias) darbo dienas nuo Sutarties pasirašymo dienos suorganizuoja susitikimą su Pirkėju, kuriame suderinami Paslaugų teikimo grafiko (toliau – Grafikas) rengimo principai ir Paslaugų teikimo organizavimo tvarka.
4.3.2. Tiekėjas per 5 (penkias) darbo dienas nuo 4.3.1 papunktyje nurodyto susitikimo parengia ir pateikia Pirkėjui derinti Grafiką, kuriame nurodomi visų pagal Sutartį perkamų Paslaugų atlikimo terminai. Grafikas taikomas nuo jo suderinimo su Pirkėju.
4.3.3. Konkrečios Paslaugos užsakomos pagal Pirkėjo faktinį poreikį. Užsakymas teikiamas Tiekėjo nurodytu elektroniniu paštu ir laikomas gautu jo išsiuntimo dieną, jeigu išsiųstas darbo dieną iki 17.00 val., o kitais atvejais – kitą darbo dieną.

	4.4. Dėl minimalios Užsakymo vertės ar apimties
	Netaikoma


	4.5. Pateikiami dokumentai
	Kartu su Paslaugomis Tiekėjas pateikia Paslaugų priėmimo-perdavimo aktą, Techninėje specifikacijoje numatytas ataskaitas, sukurtų rezultatų darbinius failus, reikalingus sutikimus, leidimus bei sklaidos rodiklius pagrindžiančius dokumentus. Nepateikus bent vieno iš nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Taikoma fiksuoto įkainio kainodara.
Tiekėjas pasiūlyme nurodo kiekvienos Techninėje specifikacijoje numatytos paslaugos vieneto įkainį ir bendrą pasiūlymo kainą, į kurią įtrauktos visos Sutartyje ir Techninėje specifikacijoje numatytos Paslaugos.
Kainodara nustatoma vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S- 95 „Dėl kainodaros taisyklių nustatymo metodikos patvirtinimo“.

	5.2. Pradinės Sutarties vertė ir Sutarties kaina, kai taikoma fiksuoto įkainio kainodara




	Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais).
Sutarties kaina yra (nurodyti sumą skaičiais) Eur (nurodyti sumą žodžiais) su PVM.
Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį. 
Pradinė Sutarties vertė apskaičiuojama pagal Tiekėjo pasiūlyme nurodytus fiksuotus Paslaugų vieneto įkainius ir Techninėje specifikacijoje nustatytus maksimalius Paslaugų kiekius.
Pirkėjas Paslaugas užsako pagal faktinį poreikį ir už faktiškai užsakytas, tinkamai suteiktas bei priimtas Paslaugas atsiskaito pagal Tiekėjo pasiūlyme nurodytus fiksuotus Paslaugų vieneto įkainius, neviršydamas Pradinės Sutarties vertės ir Techninėje specifikacijoje nustatytų maksimalių Paslaugų kiekių.
Pirkėjas neįsipareigoja užsakyti ir išpirkti viso Techninėje specifikacijoje nurodyto maksimalaus Paslaugų kiekio ar bet kurios jo dalies. Galutinė pagal Sutartį Tiekėjui mokėtina suma priklauso nuo faktiškai užsakytų, tinkamai suteiktų ir Pirkėjo priimtų Paslaugų kiekio.

	5.3. Sutarties kainos / įkainių perskaičiavimas taikant peržiūros taisykles
	Sutarties kaina/įkainiai bus perskaičiuojami:
5.3.1. dėl PVM tarifo pasikeitimo;
5.3.2. dėl kainų lygio pokyčio;

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.
Perskaičiavimas įforminamas Susitarimu ne vėliau kaip per 14 kalendorinių dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos.

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma



	5.3.3. Sutarties kainos / įkainių peržiūra dėl kainų lygio pokyčio


	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėn. nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 (penkis) procentus. Sutarties kainos peržiūra atliekama ne rečiau kaip kas 6 (šešis) mėnesius. 
5.3.3.2. Sutarties kaina peržiūrima tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį peržiūra jau buvo atlikta.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina nėra perskaičiuojama dėl kainų lygio kilimo (gali būti mažinama, tačiau negali būti didinama). 
5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
 5.3.3.5. Šalys privalo Susitarime nurodyti paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę. 
5.3.3.6. Nauja Sutarties kaina apskaičiuojama pagal žemiau pateiktą formulę: 
	
a1 = a + ((k / 100) * a), kur


	a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%),
„k“ reikšmė apskaičiuojama pagal tokią formulę:

k = (IndNaujausias / IndPradžia) * 100 - 100, (proc.) kur

	


Indnaujausias – kreipimosi dėl kainos peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas („Vartojimo prekių ir paslaugų“). 
Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekių ir paslaugų“). 
Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
 5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina suapvalinama iki dviejų skaitmenų po kablelio. 
5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje. 
5.3.3.9. Pirkėjas, gavęs Tiekėjo prašymą dėl Sutarties kainos peržiūros kartu su visais reikiamais duomenimis, per 5 (penkias) darbo dienas nuo prašymo ir duomenų gavimo dienos įvertina pateiktą informaciją ir raštu informuoja Tiekėją apie įvertinimo rezultatus. Tuo atveju, jeigu Pirkėjas patvirtins, kad Tiekėjo pateikti duomenys sudaro pagrindą pakeisti Sutarties kainą, Susitarimas turi būti sudarytas per 5 (penkias) darbo dienas nuo tokio Pirkėjo patvirtinimo dienos. 
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma



	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma



	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 kalendorinių dienų nuo Paslaugų perdavimo-priėmimo akto pasirašymo ir Sąskaitos gavimo dienos.

	5.6. Avansas
	Netaikoma

	5.7. Avanso užtikrinimas
	Netaikoma
 

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma


	6.2. Terminas Paslaugų trūkumams pašalinti
	Bet kuriuo Sutarties galiojimo metu nustačius Paslaugų trūkumų, Tiekėjas turi ne vėliau kaip per 1 darbo dieną nuo rašytinės pretenzijos gavimo dienos pateikti jų šalinimo planą ir pradėti trūkumų šalinimą. Trūkumai turi būti pašalinti ne vėliau kaip per 2 darbo dienas nuo rašytinės pretenzijos gavimo dienos, jeigu Šalys nesusitaria dėl kito termino.

	6.3. Kokybinių kriterijų įgyvendinimo ir tikrinimo tvarka
	
Komunikacijos specialisto papildoma patirtis komunikacijos srityje (P1) ir papildomas unikalių vartotojų skaičius (P2), nurodyti Pirkimo dokumentuose ir Tiekėjo pasiūlyme.
Pirkėjas turi teisę viso Sutarties vykdymo metu tikrinti, kaip Tiekėjas vykdo įsipareigojimus, kurie pasiūlymų vertinimo metu Pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skirti ekonominio naudingumo vertinimo balai (kokybės kriterijai), įskaitant, bet neapsiribojant, prašyti pateikti kokybės kriterijų įgyvendinimą patvirtinančius dokumentus ir kitą susijusią informaciją.
Komunikacijos specialisto papildoma patirtis komunikacijos srityje (P1) – suteikta ___ balų.
Papildomas unikalių vartotojų skaičius (P2) – Tiekėjo pasiūlytas papildomas unikalių vartotojų skaičius __________, suteikta ___ balų.
Tiekėjas privalo užtikrinti, kad Sutartį vykdytų Tiekėjo pasiūlyme nurodytas komunikacijos specialistas, už kurio papildomą patirtį buvo skirti ekonominio naudingumo vertinimo balai. Keičiant šį specialistą, jį pakeičiančio specialisto patirtis turi būti ne mažesnė už tą, už kurią Tiekėjui buvo skirti ekonominio naudingumo vertinimo balai.
Tiekėjas visą Sutarties vykdymo laikotarpį privalo užtikrinti Tiekėjo pasiūlyme pagal P2 kriterijų nurodytą papildomą unikalių vartotojų skaičių Pirkimo dokumentuose nustatytomis sąlygomis.
Tiekėjui nevykdant Pirkimo dokumentuose, Tiekėjo pasiūlyme ir šiose Specialiosiose sąlygose numatytų kokybės kriterijų (P1 ir (ar) P2) ar jų nepasiekus, gali būti taikoma Specialiųjų sąlygų 9.7 punkte nurodyto dydžio bauda ir nustatomas 10 (dešimties) dienų terminas pažeidimams ištaisyti, jeigu pagal Sutarties pobūdį pažeidimas gali būti ištaisytas. Tiekėjui per nustatytą terminą pažeidimų neištaisius arba jeigu pagal Sutarties pobūdį pažeidimai negali būti ištaisyti ir terminas jiems ištaisyti nebuvo nustatytas, toks neatitikimas pripažįstamas esminiu Sutarties pažeidimu pagal Specialiųjų sąlygų 12.2.2 punktą.


	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.
arba
Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda);


	8.2 Sutarties įvykdymo užtikrinimo galiojimo terminas
	Netaikoma



	8.3. Sutarties įvykdymo užtikrinimo pateikimas
	Netaikoma


	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 proc. procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.



	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	Netaikoma


	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma



	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Konfidencialia informacija laikoma:
·  projekto dokumentai ir medžiaga; 
· neviešinta komunikacijos strategija, komunikacijos planai ir kūrybinės koncepcijos; 
· filmuojamų asmenų duomenys ir kontaktinė informacija; 
· vaizdo medžiaga iki jos oficialaus paskelbimo; 
· kita raštu kaip konfidenciali Šalių nurodyta informacija.
Už kiekvieną konfidencialios informacijos atskleidimo, panaudojimo ar perdavimo tretiesiems asmenims be Pirkėjo sutikimo atvejį Tiekėjas moka 500 (penkių šimtų) Eur baudą.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	9.7.1. Jeigu Tiekėjas Sutarties vykdymo metu neužtikrina pasiūlyme nurodyto komunikacijos specialisto, už kurio papildomą patirtį komunikacijos srityje pagal kokybės kriterijų P1 Tiekėjui buvo skirti ekonominio naudingumo balai, arba šį specialistą pakeičia specialistu, kurio patirtis yra mažesnė už Tiekėjo pasiūlyme nurodytą ir įvertintą patirtį, Tiekėjui taikoma 300 Eur bauda už kiekvieną nustatytą pažeidimo atvejį.
9.7.2. Jeigu Tiekėjas nepasiekia pasiūlyme pagal kokybės kriterijų P2 deklaruoto papildomo unikalių vartotojų skaičiaus, už kurį Tiekėjui buvo skirti ekonominio naudingumo balai, Tiekėjas savo lėšomis privalo taikyti papildomas turinio sklaidos priemones, skirtas pasiūlyme deklaruotam rodikliui pasiekti.


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma



	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	
Jeigu Tiekėjas be išankstinio rašytinio Pirkėjo sutikimo naudoja Pirkėjo pavadinimą, simbolius ar ženklus reklamos, rinkodaros ar kitais su Sutarties vykdymu nesusijusiais tikslais arba be Pirkėjo sutikimo naudoja, perduoda ar kitaip disponuoja Pirkėjo intelektinės veiklos rezultatais, Tiekėjui taikoma 5 procentų dydžio bauda nuo Pradinės Sutarties vertės už kiekvieną pažeidimo atvejį.
Ši bauda netaikoma, kai Pirkėjo pavadinimas, simboliai, ženklai ar kiti Sutartyje nurodyti logotipai naudojami vykdant Sutartį Techninėje specifikacijoje nustatyta tvarka ir yra suderinti su Pirkėju.




	9.10. Kitos netesybos
	9.10.1. Jeigu Tiekėjas per Sutartyje nustatytus terminus nepateikia komunikacijos koncepcijos, sklaidos plano, renginio programos ar kitų Techninėje specifikacijoje numatytų rezultatų, Pirkėjui pareikalavus moka 300 Eur baudą už kiekvieną atvejį.
9.10.2. Jeigu Tiekėjas paskelbia arba platina su Pirkėju nesuderintą turinį, Pirkėjas turi teisę reikalauti nedelsiant pašalinti paskelbtą turinį ir taikyti 300 Eur baudą.
9.10.3. Jeigu Tiekėjas, vykdydamas Sutartį, pažeidžia trečiųjų asmenų autorines turtines ar gretutines teises arba Paslaugų rezultate panaudoja trečiųjų asmenų autorių teisių ar gretutinių teisių objektus neturėdamas jų naudojimui būtinų teisių, licencijų ar leidimų, Tiekėjas moka Pirkėjui 10 procentų nuo Pradinės Sutarties vertės dydžio baudą už kiekvieną pažeidimo atvejį
9.10.4. Jeigu dėl Tiekėjo kaltės neįvykdomi arba netinkamai vykdomi Techninėje specifikacijoje ir Sutartyje nustatyti įsipareigojimai.
Pirkėjas turi teisę: 
9.10.4.1. atsisakyti priimti rezultatą;
9.10.4.2. reikalauti pašalinti trūkumus;
9.10.4.3. taikyti Sutartyje nustatytas netesybas;
9.10.4.4. laikyti tokį pažeidimą esminiu Sutarties pažeidimu ir nutraukti Sutartį.

	10. ESMINĖS SUTARTIES SĄLYGOS

	10.1. Esminės Sutarties sąlygos
	Netaikoma

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma.

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo (kol bus išnaudota Pradinės Sutarties vertė), bet jos terminas negali būti ilgesnis kaip 14 mėn.

	11.2. Sutarties galiojimo termino pratęsimas
	Netaikoma.

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
12.2.2. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 20 dienų  nuo Sutartyje nustatyto Paslaugų suteikimo termino;
12.2.3. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.4. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
12.2.6. Tiekėjas pakartotinai paskelbia su Pirkėju nesuderintą turinį arba atsisako pašalinti Pirkėjo nurodytus turinio neatitikimus.

	13. APLINKOS APSAUGOS IR SOCIALINIAI KRITERIJAI 

	13.1. Su perkamomis paslaugomis susiję  aplinkos apsaugos kriterijai 
	 Aplinkos apsaugos kriterijai perkamoms Paslaugoms taikomi vadovaujantis 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunkčiu.
Vykdomas žaliasis pirkimas, vadovaujantis Tvarkos aprašo 4.4.3 papunkčiu. Perkamos nematerialaus pobūdžio komunikacijos ir viešinimo paslaugos, apimančios informacinio ir vizualinio turinio kūrimą, vaizdo klipo sukūrimą, skaitmeninės reklamos sklaidą, nuomonės formuotojų paslaugas, komunikaciją elektroniniuose dienynuose ir viešinimo renginio organizavimo paslaugas, nesusijusias su materialaus objekto sukūrimu, kurių teikimo metu nenumatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	Netaikoma


	14. BENDRŲJŲ SĄLYGŲ PAKEITIMAI IR PAPILDYMAI 


	14.1 Paslaugų terminai ir teikimo grafikas
	Keičiamas Bendrųjų sąlygų 8.1.2 papunktis šiai Sutarčiai taikomas tokia redakcija:
8.1.2. Tiekėjas Techninės specifikacijos 4.1–4.3 punktuose nustatyta tvarka ir terminais parengia Paslaugų teikimo grafiką (toliau – Grafikas) ir pateikia jį Pirkėjui derinti. Grafike turi būti nurodyti visų pagal Sutartį teikiamų Paslaugų atlikimo terminai. Grafikas laikomas galiojančiu nuo jo patvirtinimo Pirkėjo.

	14.2. INTELEKTINĮ NUOSAVYBĖ
	15.4. Tiekėjas neatšaukiamai ir besąlygiškai perduoda Pirkėjui išimtines autorių turtines teises į visus vykdant Sutartį Tiekėjo sukurtus autorių teisių objektus ir Paslaugų rezultatus, įskaitant vaizdo klipus, vaizdo ir garso medžiagą, grafinius ir vizualinius sprendimus, tekstus, socialinių tinklų turinį, komunikacijos koncepcijas, scenarijus, dizaino elementus ir kitas kūrybinės veiklos rezultato dalis, taip pat jų atskiras dalis, visam autorių turtinių teisių galiojimo laikotarpiui ir visose teritorijose.
Pirkėjui perduodamos šios išimtinės autorių turtinės teisės:
15.4.1. teisė atgaminti kūrinius ar jų dalis bet kokia forma ir bet kokiu būdu;
15.4.2. teisė išleisti kūrinius;
15.4.3. teisė versti kūrinius;
15.1.4. teisė adaptuoti, aranžuoti, montuoti, trumpinti, papildyti, keisti formatą, pritaikyti skirtingiems sklaidos kanalams ar kitaip perdirbti kūrinius ir jų dalis;
15.4.5. teisė platinti kūrinių originalus ar jų kopijas, įskaitant teisę juos perduoti tretiesiems asmenims, nuomoti, teikti panaudai ar kitaip perduoti nuosavybėn arba valdyti;
15.4.6. teisė viešai rodyti kūrinius ar jų kopijas;
15.1.7. teisė viešai atlikti kūrinius bet kokiais būdais ir priemonėmis;
15.4.8. teisė transliuoti, retransliuoti ir kitaip viešai skelbti kūrinius, įskaitant teisę padaryti juos viešai prieinamus interneto svetainėse, socialiniuose tinkluose, vaizdo dalijimosi platformose, elektroniniuose dienynuose ir kitais elektroninių ryšių tinklais;
15.4.9. teisė Pirkėjo nuožiūra naudoti kūrinius ar jų dalis kartu su kitais kūriniais, vaizdo, garso, tekstine ar grafine medžiaga;
15.4.10. teisė šiame punkte nurodytas autorių turtines teises ar jų dalį perduoti ar suteikti tretiesiems asmenims tiek išimtinių, tiek neišimtinių teisių pagrindu.
Autorių turtinės teisės Pirkėjui perduodamos be papildomo atlyginimo, t. y. atlyginimas už jų perdavimą yra įskaičiuotas į Sutarties kainą.


	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	15.3. Priedas Nr. 3
	Susitarimas dėl asmens duomenų tvarkymo

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	(parašas)
	(parašas)

